# name
Exposició: La Primera Guerra Mundial. Centenari de la fi del conflicte (1918-2018). (Novembre 2018)

# metadata.dc.description[].value
Material elaborat pel  CRAI Biblioteca de Filosofia, Geografia i Història i el CRAI Biblioteca de Belles Arts
Imatge utilitzada per fer publicitat de novetats del CRAI de la Universitat de Barcelona - Vitrina Novembre 2018. 
Exposició Virtual Novembre 2018.

# metadata.dc.description.abstract[].value
Amb motiu del centenari de la fi d’aquest conflicte, el CRAI Biblioteca de Filosofia, Geografia i Història i el CRAI Biblioteca de Belles Arts han preparat l’exposició La Primera Guerra Mundial. Centenari de la fi del conflicte (1918-2018).

 

Dues exposicions simultànies a cadascun dels CRAI Biblioteques on es destaquen les temàtiques relacionades amb els respectius fons i la Primera Guerra Mundial.

 

Aquest conflicte va representar un esdeveniment cabdal que va posar fi abruptament a la Belle Époque, va fer caure alguns dels paradigmes en què se sostenia el predomini europeu i va marcar, a parer d’historiadors com Eric Hobsbawm, l’inici del segle XX, un segle amb un caràcter bipolar, extrem i contradictori. Una devastació material inèdita, la pèrdua de més de 10 milions de vides humanes, el declivi del poder d’Europa al món, la configuració d’un mapa europeu nou fonamentat en el principi de les nacionalitats i un nou paper de les dones en la societat van ser algunes de les conseqüències de la Gran Guerra.   

 

Al CRAI Biblioteca de Filosofia, Geografia i Història hi trobareu quatre expositors amb obres historiogràfiques, bibliografia sobre la incidència de la guerra a l’Espanya i la Catalunya neutrals, llibres sobre els tractats de pau, i un apartat amb documents cartogràfics que reflecteixen els canvis territorials que van tenir lloc acabada la guerra.

Al CRAI Biblioteca de Belles Arts hi trobareu una selecció de pel·lícules i llibres d’art vinculats a la Gran Guerra i l’impacte deshumanitzador que va causar en tota una generació d’artistes.

 
Les dues exposicions es podran visitar des del 12 de novembre de 2018 al 18 de gener de 2019. També podeu consultar la mostra en format virtual.

# metadata.dc.rights[].value
cc-by (c) Universitat de Barcelona. CRAI, 2018

# metadata.dc.subject.other[].value
Universitat de Barcelona. CRAI Biblioteca de Filosofia, Geografia i Història

# metadata.dc.subject.other[].value
Universitat de Barcelona. CRAI Biblioteca de Belles Arts

# metadata.dc.title[].value
Exposició: La Primera Guerra Mundial. Centenari de la fi del conflicte (1918-2018). (Novembre 2018)